google/wiki40b huggingface dataset:
Odden kirke

Inventar

Døpefonten er todelt. Underdelen har, akkurat som den øverste delen, en uthulning. Den kan ha vært et gammelt vievannskar eller kanskje døpefonten fra et nedlagt kapell i Yderby. 
Altertavlen er et treskjærerarbeide med årstallet 1638 og Christian IVs monogram, mens alteret på siden bærer årstallet 1632 og initialene MHK. I midtfeltet er det skåret ut et korsfestelsesmotiv. 
Over korbuen er det hengt opp et primitivt krusifiks fra 1800-tallet. I tårnrommet henger kirkens opprinnelige senmiddelalderske korbuekrusifiks. 
Den enkle prekestolen er fra 1821.
I taket er det hengt opp et kirkeskip, en modell av linjeskipet «Prinds Christian Frederik». Dette skipet ble senket av britene under slaget ved Sjællands Odde i 1808 og modellen markerer således — sammen med de falne sjøfolkenes grav på kirkekården — dette sjøslaget.

Gravminner

På kirkegården er det anlagt et gravsted for de sjøfolkene som omkom under slaget ved Sjællands Odde, blant dem sjøløytnant Peter Willemoes. På graven er det dels en minnesøyle fra 1808 og dels en minnesten over Peter Willemoes og to andre løytnanter. På søylen er det en tavle hvor det bl.a. er hugget inn Grundtvigs dikt De snekker mødtes i kveld på hav. På graven ligger det oppstablet kanonkuler, som regnet inn over Sjællands Odde under slaget.
Hattonchatel Chateau

Slottet Château de Hattonchâtel er et slott i Vigneulles-lès-Hattonchâtel i departementet Meuse i Frankrike.
Det prektige slottet ble bygget i det 9. århundre av Hatton, biskopen i Verdun, hvilket navn det bærer, på en bergrygg med utsikt over dalen ved Seinen. Denne strategiske posten ble samlingstedet for biskoper og samtidig deres hovedsete inntil 1546. På svenskenes tilbaketokt i 1636 beleiret og brente de det meste av byen.
Slottet ble også ødelagt under første verdenskrig. Amerikaneren Belle Skinner kjøpte ruinene, hvoretter hun gjenoppbygge slottet i løpet av 1920-årene.
Det autentiske slottet blir i dag benyttet som ferie- og golfhotell, attraktiv og eksklusiv brylluplokalitet og konferansesenter.
Sarkom

Sarkomer er kreftformer som springer ut fra hardt/fast mesenkymalt vev. Sarkomer blir kategorisert etter hvilke celletyper de inneholder, og dermed antakelig hvilket cellevev de kommer fra.  Derfor er blir en kreft i fibrøst vev kalt fibrosarkom, og kreft i fettvev(lipidvev) kalles liposarkom.
Sarkomer kan deles inn i to hovedgrupper: knokkelsarkomer og bløtvevssarkomer.
Sarkomer er langt mer sjeldne enn karsinomer.
Søkesti

En søkesti eller programsti er navnet på en datafil eller en mappe som spesifiserer en unik lokasjon i et filsystem. Søkestien peker på en lokalitet i filsystemet som er etterfulgt av mappens trehierarki som blir uttrykt i en tekststreng hvor søkestiens komponenter, adskilt av et avgrensende tegn, representerer hver mappe. Det avgrensende tegnet er vanligvis en skråstrek ("/"), en bakoverliggende skråstrek ("\") eller et kolon (":"), men noen operativsystemer benytter et annen avgrensende tegn. Søkestier benyttes mye innenfor informatikk for å representrere forhold mellom mapper som er vanlige i moderne operativsystemer, og er essensielle i konstruksjonen av Uniform Resource Locators (URLer). Ressurser kan bli presentert enten ved absolutte eller relative søkestier.
Masaaki Koido

Karriere

Masaaki Koido startet sin profesjonelle karriere i Mito HollyHock i 2001.
Harqinbanneret

Harqinbanneret (mongolsk: ᠬᠠᠷᠠᠴᠢᠨ ᠬᠣᠰᠢᠭᠤ Qaračin qosiɣu; kinesisk: 喀喇沁旗; pinyin: Kèlǎqìn Qí) er et banner (fylke) i byprefekturet Chifeng i den autonome region Indre Mongolia.
Det har et areal på 3.071 km² og teller 370.000 innbyggere.
Sacca

Sacca (pāli) eller satya (sanskrit) er et ord som betyr «virkelig» eller «sann». I Palikanonen blir sacca ofte brukt i sammenheng med "de fire edle sannheter" i buddhismen  Sacca er også en av de ti pāramitās som en bodhisatta må utvikle for å bli en Buddha.
Finsk lapphund

Opprinnelse og alder

Opprinnelig fantes det to varianter av denne hunden: en korthåret og en langhåret. Lapsk vallhund ble anerkjent som egen rase i Finland i 1966, samtidig som man forsto at variantene var såvidt forskjellige at man alt i 1970 bestemte seg for å dele rasen. Det ga opphavet til finsk lapphund, som altså har lengre pels og ellers skiller seg på noen andre punkter.
Finsk lapphund har lange samiske tradisjoner som gjeterhund for reinsdyr, men hundene vokter også reinflokken mot ulv, jerv og bjørn. Typen er trolig svært gammel, men hvor gamle dagens hunder kan hevdes å være vet man ikke nok om for øyeblikket, men det har vært antydet at finsk lapphund kan være kalles en direkte etterkommer av den opprinnelige lapphunden. Dette mangler imidlertid dokumentasjon. Ifølge den finske kennelklubben var finsk lapphund den femte mest populære rasen i Finland i 2008.

Utseende, anatomi og fysikk

Finsk lapphund er en middels stor og noe rektangulær spisshund, med kraftig benstamme og muskulatur. Den har sterk rett rygg og dypt bryst, og svakt opptrukket buklinje. Hodet er relativt kort og kileformet, med tydelig markert stopp, stramme lepper og bredt ansatte mørke øynene som gir den et livlig uttrykk. Relativt korte spisse stående ører, som luter litt framover og er bredt ansatte. Halen bæres ringlet over ryggen, men faller ofte ned når hunden står rolig. 
Pelsen er relativt lang, rett, litt grov og står litt ut fra kroppen. Denne hunden skal ha såkalte bukser på bakbena. Den skal være funksjonell for arktisk klima. Myk og tett underull. Alle farger er tillatt, men grunnfargen skal dominere.
Hannene blir ca. 46–52 cm i skulderhøyde og veier gjerne omkring 18-20 kg. Tispene blir ca. 41–47 cm i skulderhøyde og veier gjerne 3–5 kg mindre.

Bruksområde

Finsk lapphund er en utpreget brukshund, som egner seg ypperlig som gjeterhund i utmark, gårdshund. Den har stor arbeidskapasitet og tåler godt nordiske klimaforhold. Rasen er også en utmerket familiehund og kan godt benyttes i en rekke former for hundesport

Lynne og væremåte

Finsk lapphund er en energisk og meget modig hund, men også en rolig, avbalansert og trivelig hund. Den er veldig sosial og glad i mennesker. Den trenger mye mosjon og aktivisering, trives best når den kan være mye ute, der den kan få utløp for all energien sin. Rasen er veldig lærenem og aktiv. Den er snill overfor barn og dyr.

Annet

Finsk Lapphund er en sunn rase. Til å være såpass langhåret trenger den forholdsvis lite pelsstell. På sommeren er det svært viktig at de har tilgang til skygge og kaldt vann; det kan bli svært varmt for en hund som trives best i snø og kulde.
Gråbrunt viftefly

Utseende

Et middelsstort (vingespenn 27 – 32 mm), lyst gråbrunt nattfly. Den er litt kraftigere enn de fleste andre viftefly men likevel spinkel. Den ligner skogviftefly og lite viftefly, men skiller seg fra førstnevnte på at vingene har gulskjær og at forvingens midtflekk er ganske utydelig, fra sistnevnte på størrelsen og på at den ytterste tverrlinjen i forvingen ender et stykke fra vingespissen. Hannen har en kuleaktig utvidelse ca. 1/3 ut på antennen og en vifte av lange hår på frambeinet. Forvingen er lyst gråbrun med et markert gulskjær, med tre smale, brune tverrlinjer. De to innerste er omtrent parallelle og sterkt buede. Mellom dem er det en svak, smal, brun flekk. Den ytterste tverrlinjen er nokså rett og ender et lite stykke innenfor vingespissen. Bakvingen er gråhvit med grå bestøving, med to, delvis utydelige, grå tverrbånd. Det ytterste av disse er kantet med hvitt på yttersiden.

Levevis

Vanlig viftefly lever der det vokser løvtrær. Larven utvikler seg på visne blader av ulike løvtrær. Den spinner seg inn i et silkehylster om høsten og overvintrer, forvandler seg til en puppe neste vår. De voksne sommerfuglene flyr om natten i juni – august.

Utbredelse

Arten er utbredt fra Europa østover til Korea og Japan. I Norge er den forholdsvis vanlig på Sørlandet og det sørligste Østlandet, sjelden på Vestlandet der den nordligst er funnet i Hardanger.
Ulriken Eagles

Ulriken Basketball Klubb er fra Bergen og spiller i den norske basketligaen BLNO. 
Ulriken Basketballklubb ble stiftet i 1970 av en gruppe elever ved Ulriken ungdomsskole. Allerede i 1974 spilte laget i eliteserien (hovedserien), og laget har holdt seg der siden.
Ved innføringen av basketligaen ble Ulriken et allianseidrettslag med undergruppene Ulriken Eagles og Ulriken Ung.
Ulriken har hatt mange kjente spillere, blant annet Hans-Petter Austgulen, Hans Brundtland,  Gunnar Wedøe, Brad Ludy, Haakon Austefjord, Øyvind Helgesen, Arild Buen, Per Fedje, Richard Salomonsen, Børre Sundberg, Fredrik Schutz Pedersen, Dagfinn Dyngeland Hammar og Calix Black N'diaye. 
Ulriken har vunnet sluttspillet i 1994, 1999, 2000, 2007 og 2009.
Hans Petter Austgulen var også trener for Ulriken da de tok NM tittelen for første gang i 1994.
Ephemerythidae

Utseende

Hannens fasettøyne er udelte. Bakvinger finnes hos Limnokijara, men mangler hos Ephemerythus. Nymfen har bladformede trakégjeller på bakkroppsledd 2-5 eller 2-6.
Realfilm

Realfilm er all film som ikke er animasjonsfilm. Realfilm er vanligvis tatt opp i normal hastighet med tradisjonell filmteknikk og viser bevegelige bilder av levende skuespillere og virkeligheten slik den utspiller seg under filmopptaket. 
Realfilm kalles ofte live-action på engelsk. Begrepet Live action brukes ofte for å beskrive en film når den er basert på en tegneserie eller en animasjonsfilm.

Realfilm og animasjon

Spesialeffekter i film og lek med realfilmen begynte svært tidlig i filmhistorien. Den gang var den fotografiske teknikken som kunne lage «levende bilder», og de visuelle effektene ofte like viktige som selve innholdet og historien i filmene. Et kjent eksempel er Georges Méliès' kortfilm Reisen til månen (Le Voyage dans la lune) fra 1902 der Jules Vernes fantastiske historie delvis gjengis som animasjon.
I 1915 utviklet animasjonsfilmpioneren Max Fleischer rotoskopet for å kunne tegne av realfilm med virkelige skuespillere og gjenstander bilde for bilde og dermed lage mer virkelighetstro bevegelser i en tegnefilm. Apparatet og teknikken ble blant annet brukt for å tegne Snøhvit-figuren i Walt Disneys tegnefilm Snehvit og de syv dverger fra 1937.
Flere filmer inneholder scener der realfilm er blandet med animasjonsfilm slik at levende skuespillere kan samhandle med animerte figurer. Dette gjelder for eksempel Disneys Mary Poppins fra 1963 og Hvem lurte Roger Rabbit? fra 1988. I enda flere spillefilmer er realfilm blitt kombinert med animasjon av tredimensjonale objekter i stop-motion-teknikk. Denne teknikken kan brukes for å skape liv i fantasivesener og monstre eller for å oppnå andre spesialeffekter. Klassiske eksempler er King Kong fra 1933 der scener med kjempegorillaen er utført som dokkefilm og klippes inn mellom realfilm-opptakene ellers i filmen, og eventyrfilmen The 7th Voyage of Sinbad fra 1958 der virkelige skuespillerne tilsynelatende slåss mot en rekke monstre i en teknikk som ble markedsført som dynamation.
Også dukkefilmer, som Jim Hensons The Dark Crystal fra 1982 eller Team America: World Police fra 2004, kan lages som realfilm, som et alternativ til dukkefilmer som baserer seg på stop motion.
Fra 1990-årene har dataanimasjon (CGI) stadig oftere inngått sammen med realfilm i vanlige spillefilmer. En av de tidlige filmene med denne teknikken var actioneventyret Jurassic Park fra 1993 der «levende» dinosaurer løper gjennom landskapet med virkelige skuespillere. En variant av CGI er motion capture-teknikken, på engelsk også kalt motion tracking eller forkortet mocap, der bevegelsene hos en virkelig person blir registrert digitalt for deretter å bli overført til en dataskapt figur som dermed får livaktige bevegelser. Teknikken brukes både i videospill og i filmer, for eksempel i filmene om Ringenes Herre der en levende skuespiller spilte bevegelsene til den dataskapte Gollum.
Blandingsformene med dataanimasjon og tradisjonell film blir oftest betegnet som realfilm.
Norrskedika

Norrskedika er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 214 innbyggere.
Wimbledon-turneringen 1970

Wimbledon-turneringen 1970
Sredneuralsk

Sredneuralsk (russisk: Среднеура́льск, direkte oversatt: Sentrale Ural), er en by i Sverdlovsk oblast i Russland. Byen ligger ved bredden av Isetsjøen, 20 km nordvest for Jekaterinburg. Innbyggertall: 19 555 (folketelling 2002), 18 786 (folketelling 1989).
Byen ble grunnlagt i 1931. Bystatus ble innvilget 17. februar 1966.
Open Technology Real Services

Generelt

I likhet med lignende oppdraghåndterende systemer, gjør OTRS mye mer enn å sende e-poster til de berørte. Hver rapport har en historikk som viser hva som blir gjort, med en rapport fra det som kom inn. OTRS slår sammen flere rapporter for samme problem, noe som gjør det lett å arbeide med en viss hendelse raskere enn med hver rapport for seg. OTRS er et flerbrukersystem, som betyr at flere operatører kan arbeide samtidig med rapporter, lese innkommende meldinger, sortere, kategorisere og besvare dem. OTRS klarer tusenvis av rapporter per dag, og stort sett et uendelig antall operatører.
OTRS har en innebygget funksjon for å skape, redigere og søke i FAQ-tekst. FAQ-tekstene kan legges til i operatørenes svar på rapporter.
Ved å bruke et flerspråklig grensesnitt, kan OTRS brukes uavhengig av operativsystem, ettersom det kjører via en nettleser. Dette muliggjør også at operatører utenfor selskapet kan delta i behandlingsarbeidet.

Teknikk

Allerede i starten ble OTRS skrevet i Perl. Grensesnittet er mer brukervennlig, siden det anvender JavaScript (som også kan skrus av av sikkerhetsårsaker). OTRS ulike funksjoner ligger innlagt som moduler som kan hentes tilbake. Dermed er det lett for en bruker å selv skrive inn egne funksjoner, for å utvide bruksområdene i OTRS.
Grensesnittet bruker et målformat (DTL, Dynamic Template Language) for å vise systemdata.
Originalt fungerte OTRS kun i MySQL-databaser. Etter dette har man lagt til støtte for PostgreSQL-, Oracle- og DB2-databaser. OTRS kan brukes på mange Unix eller Unix-lignende plattformer (F.eks. Linux, Mac OS X, FreeBSD, etc.) og MS Windows.
Bruksområdene for OTRS-systemer kan utvides gjennom å bruke mod_perl for Apache webserver, eller gjennom å dele på database- og webserversystemer, hvilket gjør at man kan ha et stort antall innloggede operatører og et stort antall rapporter.
I Unix og Unix-lignende miljøer samarbeider OTRS med systemprogrammer som f.eks. e-postprogrammet  Postfix og e-postfilteret Procmail.
Morong (Bataan)

Morong (Bayan ng Morong) er en kommune i Filippinene. Kommunen ligger på øya Luzon og tilhører provinsen Bataan. Folkemengden var på 29 901 innbyggere i 2015.
Hamar Media

Hamar Media AS er mediekonsern med forretningskontor i Hamar som har virksomhet i Hedmark, Oppland og Akershus. Selskapet eier flere aviser, størst av dem er Hamar Arbeiderblad. Selskapet har også eierandeler i NTB og Nielsen Media Research.
Hamar Media er ikke et datterselskap av Amedia, men Amedia er største aksjonær med 21,5% av aksjene.

Eierskap

Hamar Media har per 31. desember 2016 109 aksjonærer.
Sternocera

Utseende

Middelsstore til store (opptil 50 millimeter), kraftige, hvelvede praktbiller. Kroppen har ofte spredte, oppstående hårdusker. I likhet med mange andre biller som lever i tørre områder har de et svært tykt og hardt hudpanser. Disse artene er blanke, oversiden gjerne kraftig punktert, og mer eller mindre rødlige eller brunlige på farge, dekkvingene ofte med metallglans.

Levevis

Denne underfamilien lever særlig i tørre områder. De voksne billene finnes gjerne krypende på bakken.
I alle fall noen av artene er knyttet til tørketålende busker og trær i erteblomstfamilien.

Utbredelse

Slekten har flest arter i Afrika, men forekommer også i varme, tørre områder i Asia østover til Kina og med noen få arter i det sørligste Europa.
Vestinerne

Vestinerne var en folkestamme som i oldtiden bodde i et område i Midt-Italia, avgrenset av elvene Fino og Aterno. De største byene i området var Pitinum (like ved dagens L'Aquila), Aufinum (Ofena), Peltuinum (Prata d'Ansidonia), Pinna (Penne) og Aternum (Pescara, som var delt med marrucinerne).

Historie

Et av de eldste vitnesbyrdene om vestinerne er en skulptur, Krigeren fra Capestrano, datert fra det 6. århundre f.Kr. og funnet nær Capestrano i L'Aquila.
Vestinerne nevnes første gang i historiebøkene i forbindelse med at de sluttet seg sammen med Romerrikets fiender da den andre samniske krig begynte i 325 f.Kr. Romerne vant, og fra 302 f.Kr. var vestinerne deres allierte. Vestinerne talte opprinnelig det italiske språket oskisk, men etter forbundsfellekrigen 90-88 f.Kr. ble området en del av selve Romerriket, og befolkningen ble anerkjent som romerske borgere og begynte å tale latin.
BIT Teatergarasjen

BIT Teatergarasjen (BIT) er et teater i Bergen. 
BIT er et såkalt programmerende teater, det vil si at teateret inviterer vi andre kompanier til å spille sine forestillinger på egen scene framfor å produsere teaterforestillingene selv. Teatret har som mål å vektlegge prosjekter som stimulerer til internasjonalt samarbeid og arbeid på tvers av kunstneriske genre. 
Bergen Internasjonale Teaterfestival (BIT) ble startet opp av studenter ved teatervitenskap i Bergen i 1983/84. I 1984 ble første festival, Teatertreff’84 arrangert, med en stor åpningsmaraton på Torgallmenningen, noe som ble gjentatt ved flere anledninger på åttitallet. Våren 1990 gikk BIT fra å være årlig festival, til å bli helårsdrevet teater. Stiftelsen Bergen Internasjonale Teater flyttet høsten 1991 inn i Teatergarasjen i Nøstegaten i Bergen. Dette var BITs hovedarena frem til 2008, herav navnet BIT Teatergarasjen.
I 2008 flyttet BIT Teatergarasjen ut av arenaen på Nøstet. I dag presenteres forestillinger på ulike arenaer i Bergen.
I 2015, har en mulighetsstudie konkludert med at Bergens gamle badehus og svømmehall, Sentralbadet, vil egne seg svært godt for scenekunstformål. I 2016 vil det konkluderes om hvorvidt BIT Teatergarasjen får flytte inn i Sentralbadet.
BIT Teatergarasjen ledes av teatersjef Sven Åge Birkeland
BIT Teatergarasjen arrangerer også scenekunstbiennalene OKTOBERDANS og METEOR og står bak det evigunge og evigaktuelle PrøveRommet i Bergen.
BIT Teatergarasjen er en av Norges største produsenter og co-produsenter av internasjonal samtidsscenekunst og samarbeider på fast basis med teaterhus, dansescener og festivaler i flere europeiske land.
Kauksi

Kauksi (tysk Kauks) er en liten landsby (estisk: küla) i det estiske fylke Ida-Virumaa. Den ligger i landkommunen Iisaku. Kauksi har 59 innbyggere (pr 1. januar 2006). Den ligger ved nordre bredd av Estlands største innsjø, Peipus (Peipsi järv).
Kauksi ble første gang nevnt i 1543 i et gammelt historisk dokument. I 1732 tilhørte landsbyen landgodset  Maidla. På 1700-tallet ble et eget gods etablert rett ved Peipus og i selve Kauksi. Det var eid av den  russiske adelsmann Michailo Rudneff. Godset hadde en egen havn med fergeforbindelse til Tartu.
Kauksi er et yndet turistmål om sommeren. Stedet ligger én km fra riksveien mellom Tartu og Jõhvi. Herfra løper en nesten ubrutt sandstrand langs Peipus' bredder helt til  Vasknarva. Luft- og vanntemperaturene er i gjennomsnitt høyere enn ved noen annen estisk badestrand. I 1961 ble det åpnet et turistsentrum i Kauksi.
INDEX: Design to Improve Life

INDEX: Design to Improve Life er en  dansk ikke-statlig organisasjon som arbeider med å fremme god design rettet mot å heve livskvaliteten for folk, både i industrialiserte land og i utviklingsland.
Organisasjonen ble grunnlagt i 2002 under oversyn av den danske kronprinsen. Den mottar støtte fra det danske Økonomi- og Erhvervsministerium, Erhvervsstyrelsen, Den Obelske Familiefond og Konsul George Jorck og Hustru Emma Jorck’s Fond.
Kigge Hvid har vært administrerende direktør for INDEX: Design to Improve Life siden grunnleggelsen i 2002.
Hårfagreætta

Hårfagreætta var en kongsslekt i vikingtiden og middelalderen som mange kongsemner ønsket å bli regnet som etterkommere av, ettersom det ble utviklet en lære om at denne slekten hadde odel på det riket som i høymiddelalderen kom til å bli til Norge. Slektens stamfar var Harald Hårfagre, som ifølge Snorre ble regnet som den som samlet Norge under én kongemakt.
Ifølge Snorre stammet kong Harald fra ynglingeætten, noe som selv Snorre fant grunn til å tvile på, men slektskapet med denne kjente ætta ga Harald ekstra status. Ifølge Snorre skulle konger av Ynglingeætta ha vandret ut fra Uppsala til Øst-Norge. Kildegrunnlaget tyder imidlertid på at Harald Hårfagres forfedre først ble knyttet til Vestfold på 1100-tallet.
Ifølge nyere forskning av historikeren Claus Krag var trolig kun tre generasjoner av Hårfagreætta ved makten. Dette inkluderer, i tillegg til Harald selv, sønnene Eirik Blodøks og Håkon den gode, og Eiriks sønn Harald Gråfell. I tiden etter Harald Hårfagres død i 931(/932) regjerte Hårfagreætlinger i 40 år, Ladejarler i 40 år, og danskekonger i 40 år (ofte med ladejarler som underkonger). 
De senere kongenes tilknytning til ætten er trolig en senere forfalskning (fra 1100-tallet) for å gi legitimitet til arvekravet til Østlandet («Viken»), som inntil da oftest hadde vært de danske kongenes skattland. Ifølge historikeren Kåre Lunden var falske kongegenealogier regelen snarere enn unntaket i middelalderen, ettersom en tronpretendent «valgte farsslekt på samme måte som en i dag velger politisk parti». Spesielt kong Sverre Sigurdsons slektsskap med Hårfagreætta var utvilsomt et falsum.
Den siste som hevdet å være konge av Hårfagreætta var  Olav som døde i 1387. Statsstyret falt da over på Olavs mor, Margrete, som fikk hyllet sin søsterdattersønn Erik av Pommern til nordisk konge. Dette ble innledningen til den såkalte «dansketiden».
Svart

Symbolikk

Svart er i vestlig kultur oppfattet spesielt som sorgens farge. Av dette utleder noen at den kan stå som ondskapens farge.

Malerkunst

Kunstnere har dels brukt kull og forskjellige trykksverter, avhengig av om det dreide seg om tegning eller grafikk, dels nøyd seg med å blande farger slik at effekten ble tilnærmet svart. Ved bruk av naturpigmenter blir der så godt som alltid en fargetone igjen, slik at man snakker om blåsvart eller brunsvart.
Tilnærmet rent svart pigment ble framstilt ved å forkulle elfenben som ble finmalt og tilsatt malemiddel. Elfenbenssvart ble brukt, og brukes fortsatt til å dempe farger fra lyse til mørke sjatteringer, men sjelden som ren farge på et lerret. Unntak finnes, slik som de Stijl-kunstnerne som brukte svart sammen med primærfargene. Mange fargestrålende malerier fra tidligere tider kan ha vært lasert med svart, som i tynne lag bidrar til at farger får ekstra dybde og glans.
Innen mange kunstretninger var direkte bruk av svart ikke betraktet som helt «stuerent», og det vakte oppsikt da en av impresjonistene påpekte at svart var en utmerket farge dersom den ble brukt på rett sted.

Norsk malerkunst

Også innen norsk malerkunst, ser man fram til i dag en skepsis til bruk av ren svart, kombinert med instruksjoner om hvordan en kan blande seg fram til mørke sjatteringer.

Skrivekunst

Innen skrivekunsten har hvitt skrivemateriale og så svart tekst som mulig, vært ønskelig, siden bokstaver og tegn da fremstår som mest leselige. Det å finne fram til best mulige svarte pigmenter har derfor vært en utfordring. Kull og forskjellige varianter av sot har stort sett blitt foretrukket, men også sepia-blekk (blekksprutblekk) og annet har vært forsøkt. Mange av de tidlige svertene har vist seg å blekne eller bli brune i tidens løp.
Lianhua (Pingxiang)

Lianhua (kinesisk: 莲花县; pinyin: Liánhuā Xiàn) er et fylke i provinsen Jiangxi i Folkerepublikken Kina. Det ligger i byprefekturet Pingxiang.
Befolkningen var på 243 371 innbyggere i 1999.

Samferdsel

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.